
REFERAT DE APROBARE
al proiectului de hotărâre privind aprobarea revocării Hotărârii Consiliului local al Comunei Șoldanu nr. 61 din 24.11.2023 privind stabilirea salariilor de bază pentru funcțiile publice și contractuale din cadrul aparatului de specialitate al primarului comunei Șoldanu, începând cu 1 ianuarie 2024
Stimați Consilieri ai Consiliului local al comunei Șoldanu
Subsemnatul, Valeriu MUSTĂȚEA, viceprimar al comunei Șoldanu, 

Luând act de:
· Adresa Instituției Prefectului - Județul Călărași nr. 10843/2023 din 18.03.2024, înregistrată la Primăria Comunei Șoldanu cu nr. 1567 din 21.03.2024, prin care solicită revocarea Hotărârii Consiliului local al Comunei Șoldanu nr. 61 din 24.11.2023 privind stabilirea salariilor de bază pentru funcțiile publice și contractuale din cadrul aparatului de specialitate al primarului comunei Șoldanu, începând cu 1 ianuarie 2024;
· Hotărârea Consiliului Local al Comunei Șoldanu nr. 70 din 20.12.2023 privind aprobarea alegerii Președintelui de ședință al Consiliului Local al Comunei Șoldanu pentru lunile ianuarie, februarie și martie 2024.
[bookmark: _Hlk152572194]Ținând cont de prevederile:
· Hotărârii Consiliului local al Comunei Șoldanu nr. 61 din 24.11.2023 privind stabilirea salariilor de bază pentru funcțiile publice şi contractuale din cadrul aparatului de specialitate al primarului comunei Șoldanu, începând cu 1 ianuarie 2024;
· Hotărârea Consiliului Local al Comunei Șoldanu nr. 43 din 26 septembrie 2019 pentru aprobarea revizuirii Regulamentului de organizare și funcționare a Consiliului local al comunei Șoldanu, județul Călărași, cu modificările și completările ulterioare;
· Hotărârea Consiliului Local al Comunei Șoldanu nr. 40 din 19.08.2019 privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Comunei Șoldanu, cu modificările și completările ulterioare.
Având în vedere temeiurile juridice stabilite de:
· [bookmark: _Hlk152573974]Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997:
· art. 3 - Conceptul de autonomie locala:
a) Prin autonomie locala se înțelege dreptul si capacitatea efectiva ale autorităților administrației publice locale de a soluționa si de a gestiona, in cadrul legii, in nume propriu si in interesul populației locale, o parte importanta a treburilor publice.
b) Acest drept se exercita de consilii sau adunări, compuse din membri aleși prin vot liber, secret, egal, direct si universal, care pot dispune de organe executive si deliberative care răspund in fata lor. Aceasta dispoziție nu aduce atingere, in nici un fel, posibilității de a recurge la adunări cetățenești, referendum sau orice alta forma de participare directa a cetățenilor, acolo unde aceasta este permisa de lege. 
· art. 4 - Întinderea autonomiei locale:
a) Competentele de baza ale autorităților administrației publice locale sunt prevăzute de Constituție sau de lege. Totuși aceasta dispoziție nu împiedică atribuirea unor competente autorităților administrației publice locale, in scopuri specifice si in conformitate cu legea.                       
b) Autorităților administrației publice locale le este recunoscuta, in cadrul legii, capacitatea deplina de a-si exercita inițiativa in toate domeniile ce nu sunt excluse din cadrul competentelor lor sau care nu sunt atribuite unei alte autorități.
c) Exercițiul responsabilităților publice trebuie, de maniera generala, sa revină, de preferință, acelor autorități care sunt cele mai apropiate de cetățeni. La atribuirea unei responsabilități către o alta autoritate trebuie sa se tina seama de amploarea si de natura sarcinii, precum si de cerințele de eficienta si economie.
d) Competentele atribuite autorităților administrației publice locale trebuie sa fie, in mod normal, depline si exclusive. Ele nu pot fi puse in cauza sau limitate de către o alta autoritatea centrala sau regionala, decât in cazurile prevăzute de lege.
e) In cazul delegării competentelor de către o autoritate centrala sau regionala, autoritățile administrației publice locale trebuie sa beneficieze, pe cat posibil, de libertatea de a adapta acțiunea lor la condițiile locale.
f) Autoritățile administrației publice locale trebuie sa fie consultate, pe cat posibil, in timp util si in mod adecvat, in cursul procesului de planificare si de luare a deciziilor pentru toate chestiunile care le privesc in mod direct.  
· Constituția României, republicată, aprobată prin Legea de revizuire a Constituției României nr. 429/2003:
· art. 15 alin. (2) - Legea dispune numai pentru viitor, cu excepția legii penale sau contravenționale mai favorabile.
· art. 120 alin. (1) - Administrația publica din unitățile administrativ-teritoriale se întemeiază pe principiile descentralizării, autonomiei locale si deconcentrării serviciilor publice.
· art. 121 alin. (1) - Autoritățile administrației publice, prin care se realizează autonomia locala in comune si in orașe, sunt consiliile locale alese si primarii aleși, in condițiile legii.
(2) - Consiliile locale si primarii funcționează, in condițiile legii, ca autorități administrative autonome si rezolva treburile publice din comune si din orașe.
· Codul civil al României, aprobat prin Legea nr. 287/2009, republicată, cu modificările și completările ulterioare:
· art. 7 alin. (2) - Actele normative adoptate, in condițiile legii, de autoritățile si instituțiile administrației publice locale se aplica numai in raza lor de competenta teritoriala.
· Legea nr. 24/2000 privind normele de tehnică legislativă pentru elaborarea actelor normative, rerepublicată, modificată și completată:
· art. 3 alin. (2) - Normele de tehnica legislativa se aplica, in mod corespunzător, si la elaborarea si adoptarea proiectelor de ordine, instrucțiuni si de alte acte normative emise de conducătorii organelor administrației publice centrale de specialitate, precum si la elaborarea si adoptarea actelor cu caracter normativ emise de autoritățile administrației publice locale.
· Legea contenciosului administrativ nr. 554/2004, cu modificările și completările ulterioare:
· [bookmark: _Hlk152573932]art. 1 alin. (6) paragraful 1 - Autoritatea publica emitenta a unui act administrativ unilateral nelegal poate sa solicite instanței anularea acestuia, în situația in care actul nu mai poate fi revocat întrucât a intrat in circuitul civil si a produs efecte juridice.
· [bookmark: _Hlk152573953]art. 1 alin. (8) - Prefectul, Agenția Națională a Funcționarilor Publici si orice subiect de drept public pot introduce acțiuni in contencios administrativ, în condițiile prezentei legi și ale legilor speciale.
· Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
· art. 129 alin. (2) lit. a) - Consiliul local exercită următoarele categorii de atribuții: ...atribuții privind unitatea administrativ-teritorială, organizarea proprie, precum și organizarea și funcționarea aparatului de specialitate al primarului, ale instituțiilor publice de interes local și ale societăților și regiilor autonome de interes local;   
· art. 129 alin. (3) lit. c) - În exercitarea atribuțiilor prevăzute la alin. (2) lit. a), consiliul local: ...aprobă, în condițiile legii, la propunerea primarului, înființarea, organizarea și statul de funcții ale aparatului de specialitate al primarului, ale instituțiilor publice de interes local, reorganizarea și statul de funcții ale regiilor autonome de interes local, precum și înființarea, reorganizarea sau desființarea de societăți de interes local și statul de funcții al acestora;
· [bookmark: _Hlk152574024]art. 139 alin. (1) - În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz.
· [bookmark: _Hlk152574043]art. 196 alin. (1) lit. a) - În exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri;
· [bookmark: _Hlk152574061]art. 211 - Consilierii locali și consilierii județeni, președinții consiliilor județene si vicepreședinții consiliilor județene, precum si viceprimarii nu pot lipsi de la lucrările consiliului local, respectiv ale consiliului județean sau ale comisiilor de specialitate din care fac parte, cu excepția situațiilor prevăzute in regulamentul de organizare si funcționare.
Constatând că Hotărârea Consiliului local al Comunei Șoldanu nr. 61 din 24.11.2023 privind stabilirea salariilor de bază pentru funcțiile publice și contractuale din cadrul aparatului de specialitate al primarului comunei  Șoldanu, începând cu 1 ianuarie 2024, deși a intrat în vigoare la data de 27.11.2023, nu a produs efecte juridice.
[bookmark: _Hlk93656873][bookmark: _Hlk152572265]Față de elementele prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, vă trimit spre competentă analiză și aprobare Proiectul de hotărâre nr. 16 din 22.03.2024 și vă propun adoptarea unei hotărâri privind aprobarea revocării Hotărârii Consiliului local al Comunei Șoldanu nr. 61 din 24.11.2023 privind stabilirea salariilor de bază pentru funcțiile publice și contractuale din cadrul aparatului de specialitate al primarului comunei Șoldanu, începând cu 1 ianuarie 2024, în forma conținută în Proiectul de hotărâre.

p. PRIMARUL COMUNEI ȘOLDANU
Valeriu MUSTĂȚEA,
Viceprimarul Comunei Șoldanu cu atribuții de primar

